
Õiend Narva Linnavolikogu määruse „Narva linna jäätmekava 2023-2029  kinnitamine“ eelnõu juurde
25.08.2022 Narva Linnavolikogu otsusega nr 45 algatati Narva linna jäätmekava aastateks 2023-2029 koostamise ja kinnitati lähteülesande. Narva Linnamajandusameti poolt korraldatud riigihanke tulemusena valiti Narva linna jäätmekava koostajaks ettevõtet LEMMA OÜ.
Narva linna jäätmekava 2023-2029 koostamisel analüüsiti jäätmekäitluse hetkeolukorda Narva linnas. Sellest lähtuvalt toodi välja jäätmehoolduse probleemid, püstitati jäätmehoolduse arendamiseks vajalikud eesmärgid aastani 2029 ning töötati välja tegevuskava püstitatud eesmärkide ellu rakendamiseks.
Narva linna jäätmekava 2023-2029 koostamise juures on arvestatud hetkel kehtivatest õigusaktidest tulenevate nõuete ja kohustustega. Lisaks on arvestatud riiklikul tasemel seatud eesmärkidest, eeskätt riigi jäätmekavast 2014–2020, mida pikendati tagasiulatuvalt 25.02.2021 kuni riigi uue jäätmekava kehtestamiseni. Arvesse on võetud ka Keskkonnaministeeriumi koduleheküljel avaldatud riigi jäätmekava 2022-2028 lühikokkuvõtet ja KSH programmi eelnõud.
Jäätmekavas seatud eesmärkide täitmiseks on oluline elanike keskkonnateadlikkuse kasv ning jäätmete liigiti kogumise edendamine, liigiti kogutud jäätmete üleandmisvõimaluste loomine, taaskasutuse suurendamine ning kontroll jäätmekäitluse üle. Kontrolli aitab tagada võimalikult suure hulga jäätmevaldajate haaratus üldisesse jäätmekäitlussüsteemi ehk korraldatud jäätmeveo rakendamine. Jäätmekava elluviimine aitab vähendada jäätmekäitlusest tulenevat keskkonnamõju ning prügilasse ladestatavate jäätmete hulka.
Narva linna jäätmekava eelnõu avaliku väljapaneku kestel esitati üks ettepanek OÜ-lt Narva Jäätmekäitluskeskus (registreeritud dokumendiregistris kirja nr 6317 all). Ettepanekuga arvestati ning kajastati jäätmekavas perspektiivse võimalusena jäätmetest energiatootmise üksuse rajamist, kasutades selleks keskkonnasõbralikke ja -ohutuid tehnoloogiaid (p.8.4.3). Jäätmekava avalik arutelu toimus 19.07.2023 Narva Rahvaste Majas.
